b'\n_START_ARTICLE_\nHerbert Hoover\n_START_SECTION_\nBiografija\n_START_PARAGRAPH_\nPagal i\xc5\xa1silavinim\xc4\x85 buvo kalnakasybos in\xc5\xbeinierius. Kaip JAV prezidentas skatino vyriausyb\xc4\x97s ki\xc5\xa1im\xc4\x85si \xc4\xaf ekonomik\xc4\x85. H\xc5\xabverio iniciatyva buvo pastatyta u\xc5\xbetvanka ant Kolorado up\xc4\x97s, v\xc4\x97liau pavadinta jo vardu. Valdant prezidentams Vorenui Hardingui ir Kelvinui Kulid\xc5\xbeui \xc4\x97jo JAV prekybos departamento sekretoriaus pareigas. Huveris, i\xc5\xa1keltas kandidatu Respublikon\xc5\xb3 partijos, lengvai laim\xc4\x97jo rinkimus 1928 met\xc5\xb3 JAV prezidento rinkimus. Iki \xc5\xa1iol jis yra paskutinis JAV prezidento kabineto sekretorius tiesiogiai i\xc5\xa1rinktas JAV prezidentu, nepaisant to, kad netur\xc4\x97jo jokios dalyvavimo kokiuose nors rinkimuose patirties. Jis taip pat yra vienas i\xc5\xa1 tik dviej\xc5\xb3 prezident\xc5\xb3 (kartu su Viljamu Hovardu Taftu) i\xc5\xa1rinktas prezidentu visi\xc5\xa1kai be jokios rinkimin\xc4\x97s patirties ar auk\xc5\xa1to karinio laipsnio. JAV Huverio i\xc5\xa1rinkimo metu ekonomi\xc5\xa1kai klest\xc4\x97jo._NEWLINE_Profesionalus in\xc5\xbeinierius Huveris tik\xc4\x97jo Produktyvumo jud\xc4\x97jimu, pagal kur\xc4\xaf vald\xc5\xbei\xc4\x85 ir ekonomik\xc4\x85 kankina neproduktyvumas ir nuostoliai, tad toki\xc4\x85 pad\xc4\x97t\xc4\xaf gali pataisyti ekspertai, atpa\xc5\xbe\xc4\xafstantys ir i\xc5\xa1sprend\xc5\xbeiantys esamas problemas. Kai 1929 metais, pra\xc4\x97jus vos a\xc5\xa1tuoniems m\xc4\x97nesiams po Huverio i\xc5\xa1rinkimo prezidentu, Volstryto bir\xc5\xbeos patyr\xc4\x97 krach\xc4\x85, prezidentas band\xc4\x97 kovoti su po jos sekusia Did\xc5\xbei\xc4\x85ja Depresija pasitelkdamas savanori\xc5\xb3 pastangas, kurios Huverio kadencijos metu buvo nevaisingos. Istorikai bendrai sutaria, kad Huverio pralaim\xc4\x97jimas 1932 met\xc5\xb3 JAV prezidento rinkimuose buvo tiesiogiai susij\xc4\x99s su jo administracijos nesugeb\xc4\x97jimu sustabdyti smunkan\xc4\x8di\xc4\x85 \xc5\xa1alies ekonomik\xc4\x85.'